**A jogszabályokba foglalt gazdálkodási követelményekről**

A kölcsönös megfeleltetés (a továbbiakban: KM) rendszere alapvető előírásokat fogalmaz meg a környezetre, az éghajlatváltozásra, a földterület jó mezőgazdasági és környezeti állapotára, a közegészségügyre, az állategészségügyre, a növényegészségügyre és az állatjólétre vonatkozóan. A KM a fenntartható mezőgazdaság megteremtéséhez kíván hozzájárulni, a környezetügyi, a közegészségügyi, az állat- és a növényegészségügyi, valamint az állatjóléti szakpolitikák összhangba állításával, ezért a helyes mezőgazdasági és környezeti állapotra (a továbbiakban: HMKÁ) vonatkozó előírásokat jogszabályba foglalt gazdálkodási követelményekben (a továbbiakban: JFGK) fogalmazta meg a következő struktúra szerint, témacsoportonként felosztva a könnyebb átláthatóság miatt:

|  |  |  |
| --- | --- | --- |
| **A JFGK-k számozása** | | |
| **Szám\*** | **Megnevezés** | **Ellenőrzés szerint** |
| JFGK 1 | A vizek mezőgazdasági eredetű nitrátszennyezés elleni védelme | Növény-, és talajvédelmi JFGK-k |
| JFGK 10 | Növényvédő szerek kezelése |
| JFGK 6 | Sertések azonosítása és nyilvántartása | Állatjelölésre vonatkozó JFGK-k |
| JFGK 7 | Szarvasmarhák azonosítása és nyilvántartása |
| JFGK 8 | Juh és kecskefélék azonosítása és nyilvántartása |
| JFGK 4 | Élelmiszer-biztonságra vonatkozó előírások | JFGK ETA\*\* |
| JFGK 5 | Hormon-, vagy tireosztatikus hatású anyagokra és ß-agonistákra vonatkozó felhasználási tilalom |
| JFGK 9 | Szivacsos agyvelőbántalmak elleni védekezés |
| JFGK 11 | Borjak védelmére vonatkozó minimumkövetelmények |
| JFGK 12 | Sertések védelmére vonatkozó minimumkövetelmények |
| JFGK 13 | Mezőgazdasági haszonállatok védelmére vonatkozó minimum-követelmények |

*\*: A JFGK-k számozása és megnevezése "A kölcsönös megfeleltetés körébe tartozó ellenőrzések lefolytatásával, valamint a jogkövetkezmények alkalmazásával kapcsolatos szabályokról szóló 81/2009. (VII. 10.) FVM rendelet" alapján történik. (a számozás 2015. január 1-jén változott a   
KAP-reform következtében)*

*\*\*: Az ETA-mozaikszó jelentése: Élelmiszerbiztonság, TSE, Állatjólét*

Mivel a KM a helyszíni ellenőrzések során nagy hangsúlyt fektet a gazdálkodók részére a jogszabályokban előírt dokumentációk vizsgálatára, ezért célszerű a 2016-ban MVH-NÉBIH közreműködésével kidolgozott, és a NAK gondozásában megjelenő, elektronikusan elérhető „Gazdálkodói Kézikönyv” útmutatásának megfelelően a nyilvántartásaikat, és az azokhoz kapcsolódó iratokat rendezni, előkészíteni.

A helyszíni ellenőrzésről minden esetben jegyzőkönyv készül, amely adatlapból és betétlapokból áll. Az adatlap a gazdálkodó adatait tartalmazza, a betétlapok pedig az egyes jogszabályi követelmények betartásának ellenőrzését dokumentálják.

**1. NÖVÉNY-, ÉS TALAJVÉDELMI JFGK-K**

**JFGK 1: A VIZEK MEZŐGAZDASÁGI EREDETŰNITRÁTSZENNYEZÉS ELLENI VÉDELME**

**A követelmények célja:**

A mezőgazdasági tevékenységből származó nitrát vegyületek által okozott vízszennyezés csökkentése, illetve megelőzése a nitrátérzékeny területeken.

**Mire vonatkozik az ellenőrzés:**

Nitrátérzékeny területen a helyes mezőgazdasági gyakorlat (a továbbiakban: HMGY) szabályainak betartását ellenőrzi a hatóság. A HMGY előírásai a következőkre terjednek ki:

* Szerves trágyával kijuttatható nitrogén hatóanyag mennyiségi korlátozásának betartása.
* Lejtős területen, felszíni vizek környezetében történő trágyázás feltételei.

**A JFGK 1-re vonatkozó EU jogszabály:**

* A Tanács 1991. december12-i [91/676/EGK irányelve](http://eur-lex.europa.eu/legal-content/HU/TXT/PDF/?uri=CELEX:01991L0676-20081211&qid=1460371428568&from=HU) a vizek mezőgazdasági eredetű nitrátszennyezéssel szembeni védelméről.

**A JFGK 1-re vonatkozó hazai jogszabályok:**

* A vizek mezőgazdasági eredetű nitrátszennyezéssel szembeni védelméhez szükséges cselekvési program részletes szabályairól, valamint az adatszolgáltatás és nyilvántartás rendjéről szóló [59/2008. (IV. 29.) FVM rendelet](http://net.jogtar.hu/jr/gen/hjegy_doc.cgi?docid=A0800059.FVM).
* A felszín alatti vizek védelméről szóló [219/2004. (VII. 21.) Korm. rendelet](http://net.jogtar.hu/jr/gen/hjegy_doc.cgi?docid=A0400219.KOR).
* A nitrátérzékeny területeknek a MePAR szerinti blokkok szintjén történő közzétételéről szóló 3/2007. (VI. 1.) FVM rendelet.

**JFGK 10: NÖVÉNYVÉDŐ SZEREK KEZELÉSE**

**A követelmények célja:**

A növényvédelemmel kapcsolatos veszélyek megelőzése,az ember és az állat egészségét, a környezet és a természetvédelmét szolgáló intézkedések biztosításával, illetve a növényvédelemmel összefüggő kémiai biztonságra vonatkozó általános szabályok betartásával.

**Mire vonatkozik az ellenőrzés:**

Az illetékes hatóság az ellenőrzés során megvizsgálja, hogy történt-e növényvédő szer kijuttatás a gazdálkodó területén. Amennyiben igen, akkor az ellenőrzés arra irányul, hogy a felhasznált növényvédő szerek rendelkeznek-e megfelelő engedéllyel, a növényvédő szert a címkéjén, és/vagy a használati utasításában foglaltaknak megfelelően használták-e fel, valamint a kijuttatásra alkalmazott gépek megfelelő műszaki állapotban vannak-e. Amennyiben a gazdálkodó tárol növényvédő szert a hatóság ellenőrzi, hogy megfelelő állapotú-e a növényvédő szer szekrénye.

**A JFGK 10-re vonatkozó EU jogszabály:**

* Az Európai Parlament és a Tanács 2009. október 21-i[1107/2009/EK rendelete](http://eur-lex.europa.eu/legal-content/HU/TXT/HTML/?uri=CELEX:02009R1107-20140630&qid=1460580107946&from=HU) a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről.

**A JFGK 10-re vonatkozó hazai jogszabály:**

* Az élelmiszerláncról és hatósági felügyeletéről szóló [2008. évi XLVI. törvény](http://net.jogtar.hu/jr/gen/hjegy_doc.cgi?docid=A0800046.TV).
* A növényvédelmi tevékenységről szóló [43/2010. (IV. 23.) FVM rendelet](http://net.jogtar.hu/jr/gen/hjegy_doc.cgi?docid=A1000043.FVM).
* A növényvédő szerek forgalomba hozatalának és felhasználásának engedélyezéséről, valamint a növényvédő szerek csomagolásáról, jelöléséről, tárolásáról és szállításáról szóló 89/2004. (V. 15.) FVM rendelet.

**2. ÁLLATJELÖLÉSRE VONATKOZÓ JFGK-K**

**JFGK 6: A SERTÉSEK AZONOSÍTÁSA ÉS NYILVÁNTARTÁSA**

**A követelmények célja:**

Állat-egészségügyi és élelmiszerlánc-biztonsági okokból alapvető fontosságú a sertésszállítások nyilvántartása, azonosíthatósága és nyomonkövethetősége.

**Mire vonatkozik az ellenőrzés:**

Az ellenőrző hatóság azt vizsgálja, hogy a gazdálkodó eleget tett-e a tenyészet-bejelentési kötelezettségének, az előírtaknak megfelelően vezeti-e az állatmozgás- és sertésnyilvántartást, rendelkezésre állnak-e az állatmozgás- és sertésnyilvántartással összhangban a szállítólevelek, illetve az állatok jelölése az ENAR szabályai szerint történt-e. Az utóbbi esetben ellenőrzi a jelölőkalapács használatára vonatkozó hatósági engedély meglétét is.

**A JFGK 6-ra vonatkozó EU jogszabályok:**

* A Tanács 2008. július 15-i [2008/71/EK irányelve](http://eur-lex.europa.eu/legal-content/HU/TXT/PDF/?uri=CELEX:32008L0071&rid=2) a sertések azonosításáról és nyilvántartásáról.

**A JFGK 6-ra vonatkozó hazai jogszabályok:**

* A tartási helyek, a tenyészetek és az ezekkel kapcsolatos egyes adatok országos nyilvántartási rendszeréről szóló [119/2007. (X. 18.) FVM rendelet](http://net.jogtar.hu/jr/gen/hjegy_doc.cgi?docid=A0700119.FVM).
* A sertések jelöléséről, valamint Egységes Nyilvántartási és Azonosítási Rendszeréről szóló [83/2015. (XII. 16.) FM rendelet](http://net.jogtar.hu/jr/gen/hjegy_doc.cgi?docid=A1500083.FM).

**JFGK 7: A SZARVASMARHÁK AZONOSÍTÁSA ÉSNYILVÁNTARTÁSA**

**A követelmények célja:**

Állat-egészségügyi, állattenyésztési és élelmiszerlánc-biztonságiokokból alapvető fontosságú, hogy valamennyi szarvasmarhaféle (szarvasmarha, bivaly és bölény) azonosítható, nyilvántartható és nyomon követhető legyen.

**Mire vonatkozik az ellenőrzés:**

Az ellenőrző hatóság azt vizsgálja, hogy a gazdálkodó eleget tett-e a bejelentési kötelezettségének, továbbá az előírtaknak megfelelően vezeti-e az állomány-nyilvántartást, illetve, hogy az állatok jelölése a jogszabályoknak megfelelően, a NÉBIH által engedélyezett füljelzővel történt-e.

**A JFGK 7-re vonatkozó EU jogszabályok:**

* Az Európai Parlament és a Tanács 2000. július 17-i [1760/2000/EK rendelete](http://eur-lex.europa.eu/legal-content/HU/TXT/PDF/?uri=CELEX:02000R1760-20141213&qid=1460556009543&from=HU) a szarvasmarhafélék azonosítási és nyilvántartási rendszerének létrehozásáról, továbbá a marhahús és marhahús termékek címkézéséről, valamint a 820/97/EK tanácsi rendelet hatályon kívül helyezéséről.

**A JFGK 7-re vonatkozó hazai jogszabályok:**

* A szarvasmarha-fajok egyedeinek jelöléséről, valamint Egységes Nyilvántartási és Azonosítási Rendszeréről szóló [99/2002. (XI. 5.) FVM rendelet](http://net.jogtar.hu/jr/gen/hjegy_doc.cgi?docid=A0200099.FVM).

**JFGK 8: A JUH- ÉS KECSKEFÉLÉK AZONOSÍTÁSA ÉSNYILVÁNTARTÁSA**

**A követelmények célja:**

Állat-egészségügyi, állattenyésztési és élelmiszerlánc-biztonságiokokból alapvető fontosságú, hogy valamennyi juh és kecske azonosítható, nyilvántartható és nyomon követhető legyen.

**Mire vonatkozik az ellenőrzés:**

Az ellenőrző hatóság azt vizsgálja, hogy az állatok jelölése a jogszabályoknak megfelelően megtörtént-e, illetve, hogy a gazdálkodó az előírtaknak megfelelően   
vezeti-e az állomány-nyilvántartást és mellékleteit.

**A JFGK 8-ra vonatkozó EU jogszabály:**

* A Tanács [21/2004/EK rendelete](http://eur-lex.europa.eu/legal-content/HU/TXT/PDF/?uri=CELEX:02004R0021-20130701&qid=1460578703836&from=HU) a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról.

**A JFGK 8-ra vonatkozó hazai jogszabály:**

* Juh- és kecskefélék egyedeinek Egységes Nyilvántartási és Azonosítási Rendszeréről szóló [182/2009. (XII. 30.) FVM rendelet](http://net.jogtar.hu/jr/gen/hjegy_doc.cgi?docid=A0900182.FVM).

**3. JFGK ETA (Élelmiszerbiztonság, TSE, Állatjólét)**

**JFGK 4: ÉLELMISZER-BIZTONSÁGRA VONATKOZÓ ELJÁRÁSOK**

**A követelmények célja:**

A gazdálkodót terheli a felelősség azért, hogy az általa felhasznált anyagok és az általa forgalomba kerülő termékek élelmezési és takarmányozási szempontból biztonságosak legyenek, így biztosítva az uniós agrárpolitika reformjának egyik legfőbb célkitűzését, a fogyasztók megfelelő minőségű, egészséges élelmiszerhez való jogát.

**Mire vonatkozik az ellenőrzés:**

A hatóság azt vizsgálja, hogy a gazdálkodó megfelel-e az élelmiszer- és takarmányhigiéniai előírásoknak. Ellenőrzi, hogy a gazdálkodó megfelelő rendszert működtet-e a nyomonkövethetőség biztosítására, naprakészen és pontosan vezeti-e a nyilvántartásait, megfelelő intézkedéseket hoz-e, amennyiben élelmiszer- vagy takarmánybiztonsági követelményeknek nem felel meg a terméke, vagy gyanú áll fenn, hogy nem felel meg. Továbbá a hatóság azt is vizsgálja, hogy a gazdálkodó betartja-e a helyes állatetetési gyakorlatot és biztosítja-e a fejésmegfelelő higiéniás körülményeit, illetve betartja-e a tojástárolásra vonatkozó előírásokat.

**A JFGK 4-re vonatkozó EU jogszabályok:**

* A Tanács 1991. december12-i [91/676/EGK irányelve](http://eur-lex.europa.eu/legal-content/HU/TXT/PDF/?uri=CELEX:01991L0676-20081211&qid=1460371428568&from=HU) a vizek mezőgazdasági eredetű nitrátszennyezéssel szembeni védelméről.
* Az Európai Parlament és a Tanács 2002. január 28-i [178/2002/EK rendelete](http://eur-lex.europa.eu/legal-content/HU/TXT/PDF/?uri=CELEX:02002R0178-20140630&qid=1460535179664&from=HU) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról.
* Az Európai Parlament és a Tanács 2004. április 29-i [852/2004/EK rendelete](http://eur-lex.europa.eu/legal-content/HU/TXT/PDF/?uri=CELEX:02004R0852-20090420&qid=1460535225452&from=HU) az élelmiszer-higiéniáról.
* Az Európai Parlament és a Tanács 2004. április 29-i 853/2004/EK rendelete az állati eredetű élelmiszerek különleges higiéniai szabályainak megállapításáról.
* Az Európai Parlament és a Tanács 2005. január 12-i 183/2005/EK rendelete a takarmányhigiénia követelményeinek meghatározásáról.
* A Tanács 1990. június 26-i 2377/90/EGK rendelete az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról.
* Az Európai Parlament és a Tanács 2005. február 23-i 396/2005/EK rendelete a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról.

**A JFGK 4-re vonatkozó hazai jogszabályok:**

* Az élelmiszerláncról és hatósági felügyeletéről szóló 2008. évi XLVI. törvény.

**JFGK 5: EGYES HORMON- VAGY TIREOSZTATIKUS HATÁSÚANYAGOKRA ÉS   
ẞ-AGONISTÁKRA VONATKOZÓFELHASZNÁLÁSI TILALOM AZ ÁLLATTENYÉSZTÉSBEN**

**A követelmények célja:**

A hormonhasználat az Európai Unióban az élelmiszertermelés céljából tartott állatok vonatkozásában nem megengedett. A tenyészállatok vonatkozásában bizonyos kivételek vannak (terápiás, illetve tenyésztéstechnikai célból egyes anyagok használhatók), de itt is szigorított feltételek mellett. A követelmények célja az, hogy ezeknek az emberre kockázatos anyagoknak az élelmiszerbe való átkerülését elkerüljük.

**Mire vonatkozik az ellenőrzés:**

A hatóság az ellenőrzés során vizsgálja, hogy a gazdálkodó kezelte-e haszonállatait a jogszabályban meghatározott tiltott anyagokkal, illetve tart-e vagy forgalomba hoz-e tiltott anyaggal kezelt haszonállatot. Amennyiben jogszabályban megengedett kezelésre került sor, azt is vizsgálja, hogy szabályosan végezték-e el és megfelelően dokumentálták-e a kezeléseket.

**A JFGK 5-re vonatkozó EU jogszabályok:**

* A Tanács [96/22/EK irányelve](http://eur-lex.europa.eu/legal-content/HU/TXT/PDF/?uri=CELEX:01996L0022-20081218&qid=1460548063221&from=HU) (1996. április 29.) az egyes hormon- vagy tireosztatikus hatású anyagoknak és a ß-agonistáknak az állattenyésztésben történő felhasználására vonatkozó tilalmáról, valamint a 81/602/EGK, 88/146/EGK és 88/299/EGK irányelv hatályon kívül helyezéséről.

**A JFGK 5-re vonatkozó hazai jogszabályok:**

* Az egyes hormon- vagy tireosztatikus hatású anyagok és a ß-agonisták állattenyésztésben történő felhasználásának tilalmáról szóló [24/2004. (III. 2.) FVM rendelet](http://net.jogtar.hu/jr/gen/hjegy_doc.cgi?docid=A0400024.FVM).

**JFGK 9: SZIVACSOS AGYVELŐBÁNTALMAK (TSE) ELLENI VÉDEKEZÉS**

**A követelmények célja:**

Az Európai Unióban az élőállatok, illetve az állati eredetű termékek az egységes piacon szinte akadály nélkül mozoghatnak, így a fertőző állatbetegségek elleni védekezés kizárólag egységes tagállami fellépés esetén biztosítható.

**Mire vonatkozik az ellenőrzés:**

A JFGK 9 követelmények minden haszonállat tartójára vonatkoznak. Kivételt képez ez alól a bejelentési kötelezettségkövetelménye, ez alá ugyanis a szivacsos agyvelőbántalmak közül csak a szarvasmarhák szivacsos agyvelőbántalma (TSE) és a súrlókór tartozik, tehát ez csak a szarvasmarha-, juh- és kecsketartókra vonatkozik.

**A JFGK 9-re vonatkozó EU jogszabály:**

* Az Európai Parlament és Tanács 2001. május 22-i [999/2001/EK rendelete](http://eur-lex.europa.eu/legal-content/HU/TXT/PDF/?uri=CELEX:02001R0999-20160203&qid=1460579099899&from=HU) az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról.

**A JFGK 9-re vonatkozó hazai jogszabály:**

* A fertőző szivacsos agyvelőbántalmak megelőzéséről, az ellenük való védekezésről, illetve leküzdésükről szóló [179/2009. (XII. 29.) FVM rendelet](http://net.jogtar.hu/jr/gen/hjegy_doc.cgi?docid=A0900179.FVM).

**JFGK 11: BORJAK VÉDELMÉRE VONATKOZÓ MINIMUM KÖVETELMÉNYEK**

**A követelmények célja:**

Az állattartót terheli a felelősség azért, hogy a borjak tartási körülményei minden szempontból megfeleljenek az Európai Unió által meghatározott minimális állatjóléti előírásoknak.

**Mire vonatkozik az ellenőrzés:**

A hatóság azt vizsgálja, hogy az állattartó megfelel-e az állatjóléti előírásoknak, gondoskodik-e az állatok és környezetük rendszeres ellenőrzéséről, megfelelő javító intézkedéseket hoz-e, amennyiben az állatok jólétét veszélyeztető körülmény merül fel, naprakészen és pontosan vezeti-e a nyilvántartásait. Az ellenőrzés során a hatóság azt is ellenőrzi, hogy rendelkezésre állnak-e azok az eszközök, berendezések, amelyek elengedhetetlenek az állatok biztonságának, jólétének biztosítása érdekében.

**A JFGK 11-re vonatkozó EU jogszabály:**

* A Tanács [2008/119/EK irányelve](http://eur-lex.europa.eu/legal-content/HU/TXT/PDF/?uri=CELEX:32008L0119&rid=3) (2008. december 18.) a borjak védelmére vonatkozó minimumkövetelmények megállapításáról.

**A JFGK 11-re vonatkozó hazai jogszabály:**

* A mezőgazdasági haszonállatok tartásának állatvédelmi szabályairól szóló [32/1999. (III. 31.) FVM rendelet](http://net.jogtar.hu/jr/gen/hjegy_doc.cgi?docid=99900032.FVM).

**JFGK 12: SERTÉSEK VÉDELMÉRE VONATKOZÓ MINIMUM KÖVETELMÉNYEK**

**A követelmények célja:**

Az állattartót terheli a felelősség azért, hogy a sertések tartási körülményei minden szempontból megfeleljenek az Európai Unió állatjóléti előírásainak. A vonatkozó jogszabály részletes szabályokat állapít meg és olyan minimális paramétereket, melyek betartása révén biztosított az állatok jóléte.

**Mire vonatkozik az ellenőrzés:**

A hatóság azt vizsgálja, hogy az állattartó megfelel-e az állatjóléti előírásoknak, gondoskodik-e az állatok és az állatok környezetének rendszeres ellenőrzéséről, megfelelő javító intézkedéseket hoz-e, amennyiben az állatok jólétét veszélyeztető körülmény merül fel, naprakészen és pontosan vezeti-e a nyilvántartásait.

**A JFGK 12-re vonatkozó EU jogszabály:**

* A Tanács [2008/120/EK irányelve](http://eur-lex.europa.eu/legal-content/HU/TXT/PDF/?uri=CELEX:32008L0120&rid=2) a sertések védelmére vonatkozó minimumkövetelmények megállapításáról.

**A JFGK 12-re vonatkozó hazai jogszabály:**

* A mezőgazdasági haszonállatok tartásának állatvédelmi szabályairól szóló [32/1999. (III. 31.) FVM rendelet](http://net.jogtar.hu/jr/gen/hjegy_doc.cgi?docid=99900032.FVM).

**JFGK 13: MEZŐGAZDASÁGI HASZONÁLLATOK VÉDELMÉRE VONATKOZÓ MINIMUM KÖVETELMÉNYEK**

**A követelmények célja:**

Az állattartót terheli a felelősség azért, hogy a gazdasági haszonállatok tartási körülményei minden szempontból megfeleljenek az EU által meghatározott minimális állatjóléti előírásoknak.

**Mire vonatkozik az ellenőrzés:**

A hatóság azt vizsgálja, hogy az állattartó megfelel-e az állatjóléti előírásoknak, gondoskodik-e az állatok és környezetük rendszeres ellenőrzéséről, megfelelő javító intézkedéseket hoz-e, amennyiben az állatok jólétét veszélyeztető körülmény merül fel, naprakészen és pontosan vezeti-e a nyilvántartásait.

**A JFGK 13-ra vonatkozó EU jogszabály:**

* A Tanács 98/58/EK irányelve (1998. július 20.) a tenyésztés céljából tartott állatok védelméről.

**A JFGK 13-ra vonatkozó hazai jogszabály:**

* A mezőgazdasági haszonállatok tartásának állatvédelmi szabályairól szóló 32/1999. (III. 31.) FVM rendelet.